ענזה

ענזה (בערבית: عنزة) הוא כפר פלסטיני, הממוקם כ־18 קילומטרים דרומית-מערבית לעיר ג'נין בצפון השומרון. שטח הכפר הוא 4,740 דונם מתוכם כמעט 1/4 מכוסה במטעי זיתים. על פי הלשכה הפלסטינית המרכזית לסטטיסטיקה, אוכלוסיית הכפר מנתה 2,006 תושבים בשנת 2006.Projected Mid -Year Population for Jenin Governorate by Locality 2004- 2006 Palestinian Central Bureau of Statistics

היסטוריה
חרסים מהתקופות הביזנטית, המוסלמית וימי הביניים נמצאו בענזה.Zertal, 2004, pp. 202-203

בשנת 1870 תיאר ויקטור גרן את הכפר כ"ממוקם על גבעה ומונה כיום כמעט מאה תושבים. חגורת עצי זית מקיפה אותו."Guérin, 1875, p. 217 במפת הקרן לחקר ארץ ישראל שפורסמה ב-1882, הכפר תואר כ"כפר בעל מראה עתיק על גבעה הניצב מעל המישור. הבתים יורדים במדרון בדרום מזרח. יש בו שתי בארות במורד הגבעה ומטע זיתים טוב ליד הכביש בדרום. הבתים עשויים מאבן."Conder and Kitchener, 1882, SWP II, p. 155

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו בכפר 537 מוסלמים.Barron, 1923, Table IX, Sub-district of Jenin, p. 29 מספר זה גדל במעט במפקד 1931 ל-642 תושבים ב-137 בתים.Mills, 1932, p. 67 בסקר הכפרים של 1944/5, האוכלוסייה מנתה 880 נפשות, על שטח של כ-4,740 דונם. מתוך, שטח זה, 958 דונם שימשו למטעים וקרקע להשקיה, 2,110 דונם לגידול דגנים, ואילו 16 דונם היו אדמות בנויות.

בשנת 1961 אוכלוסיית ענזה מנתה 1,011 תושבים.Government of Jordan, Department of Statistics, 1964, p. 25

על פי מפקד ישראלי מ-1967, אוכלוסיית ענזה מנתה 807 איש, שמתוכם 13 הגיעו מישראל.

כיום, בכפר יש שש משפחות עיקריות: עובייד, סדאקה, ברהמה, עטאיה, חאדר ועומור.

קישורים חיצוניים

 הערות שוליים 

קטגוריה:נפת ג'נין